ธนชาตเปิดขายกองทุนตราสารหนี้ตปท.
บลจ.ธนชาต เสนอขายกองทุนตราสารหนี้ต่างประเทศ 1Y4  ชูผลตอบแทนประมาณ 3.25% ต่อปี
22 ม.ค. 2556

บลจ.ธนชาต เสนอขายกองทุนตราสารหนี้ต่างประเทศ 1Y4  ชูผลตอบแทนประมาณ 3.25% ต่อปี
นางสาวทิพวัลย์ เอี่ยมโอภาส ผู้ช่วยกรรมการผู้จัดการ บริษัทหลักทรัพย์จัดการกองทุน ธนชาต กล่าวว่า บริษัทฯ จะทำการเสนอขายกองทุนตราสารหนี้ ได้แก่ กองทุนเปิดธนชาตตราสารหนี้ต่างประเทศ 1Y4 (T-FixFIF1Y4) ระยะเวลาลงทุนประมาณ 1 ปี  ผลตอบแทนประมาณ 3.25% ต่อปี  มีเป้าหมายลงทุนในเงินฝากสกุลเงิน Arab Emirates Dirham ของ Abu Dhabi Commercial Bank ประมาณ 22% / เงินฝากสกุลเงิน USD ของ Standard Chartered Bank, Singapore Branch ประมาณ 22% ลงทุนในตราสารหนี้ที่ออกโดย Itau Unibanco S.A. ประมาณ 20.90%, ที่ออกโดย Banco Bradesco ประมาณ 12% ลงทุนในตราสารหนี้ระยะสั้น Emirates NBD ประมาณ 23% และลงทุนในเงินฝากธนาคารพาณิชย์ในประเทศ ประมาณ 0.10% ผลตอบแทนรวมของตราสารประมาณ 3.4580% ต่อปี  โดยมีประมาณการค่าใช้จ่ายกองทุนประมาณ 0.2080% ต่อปี ทั้งนี้ กองทุนจะป้องกันความเสี่ยงอัตราแลกเปลี่ยนเต็มจำนวนสำหรับมูลค่าตราสารหนี้ต่างประเทศที่กองทุนลงทุน โดยเสนอขายครั้งเดียววันที่ 22-28 มกราคม 2556
สอบถามข้อมูลเพิ่มเติมพร้อมขอรับหนังสือชี้ชวนได้ในวันและเวลาทำการเสนอขายที่ บลจ.ธนชาต  โทร  0-2126-8399 กด 0 หรือ ธนาคารธนชาต โทร 1770  หรือ ผู้สนับสนุนการขายหรือรับซื้อคืนหน่วยลงทุนที่ บลจ.ธนชาต แต่งตั้ง  www.thanachartfund.com